Glock
Glock on polümeerraamiga poolautomaatsete tulirelvade seeria. Selle käsitulirelva töötas välja austerlane Gaston Glock. Neid relvi toodab Austria firma Glock GmbH, mille jaoks on see kujunenud kõige edukamaks tooteks. Austria politsei võttis relva kasutusele 1982. aastal. Sealt alates on see jõudnud mitmete riikide ametijõudude kasutusse. Sealhulgas on see alates 2018. aasta augustist ka Eesti politsei- ja piirivalveameti ametlik teenistusrelv. Relva polümeerplastikust[küsitav][viide?] raam on tekitanud küsimusi selle vastupidavuse ja usaldusväärsuse osas, kuid aastate jooksul on relv kogunud populaarsust ka tsiviilisikute seas.